Държавен вестник, бр. 22, 2005 г., стр. 24

С Т Р .  24
Д Ъ Р Ж А В Е Н   В Е С Т Н И К
Б Р О Й  22
е. “Планиране на ландшафта” означава ре-
шителни действия с оглед бъдещо подобряване,
възстановяване или създаване на ландшафта.
Член 2—Обхват
С оглед разпоредбите в член 15 тази конвен-
ция се прилага за цялата територия на подписа-
лите я страни и касае природните, селските, град-
ските и крайградските територии. Тя включва
земи, вътрешни териториални води и открити
морски площи. Тя засяга ландшафти, които могат
да бъдат считани за изключителни, както и обик-
новени и нарушени ландшафти.
Член 3—Цели
Целите на тази конвенция са да подкрепи
и популяризира опазването, управлението и
планирането на ландшафта и да организира
европейско сътрудничество по въпросите на
ландшафта.
ГЛАВА ВТОРА
НАЦИОНАЛНИ МЕРКИ
Член 4—Разпределение на отговорностите
Всяка от подписалите страни се задължава
да прилага тази конвенция, в частност членове
5 и 6, съобразно собственото си разделение на
властите, в съответствие със своите конститу-
ционни принципи и административна уредба,
спазвайки принципа на субсидиарност и съб-
людавайки Европейската харта за местно са-
моуправление. Без да се подценяват разпоред-
бите на тази конвенция, всяка страна членка
следва да хармонизира прилагането на конвен-
цията със собствената си политика.
Член 5—Общи мерки
Всяка страна се задължава:
а. законово да определи ландшафта като
съществен компонент от жизнената среда на
хората, израз на разнообразието на споделяно-
то от тях културно и природно наследство и
основа за тяхната идентичност;
б. да установи и да прилага политики за лан-
дшафта, целящи неговото опазване, управление
и планиране посредством възприемането на
специфични мерки, посочени в член 6;
в. да установи процедури за участието на
широката общественост, местните и регионал-
ните власти и други заинтересовани страни в
дефинирането и прилагането на политиката по
отношение на ландшафта, спомената в горе-
стоящата точка б;
г. да интегрира ландшафта в своята регио-
нална политика, политика за градско планира-
не, културна, екологична, селскостопанска, со-
циална и икономическа политика, както и
във всякакъв друг вид политика, която пряко
или косвено засяга ландшафта.
Член 6—Специфични мерки
А. Популяризиране
Всяка страна се ангажира да повиши сред граж-
данското общество, частните организации и пуб-
личните власти разбирането за важността на лан-
дшафтите, тяхната роля и промените в тях.
Б. Обучение и квалификация
Всяка страна се задължава да съдейства за:
а. обучението на специалисти по оценка и
работа с ландшафта;
б. мултидисциплинарни квалификационни
програми по политика, опазване, управление и
планиране на ландшафта за професионалисти
от частния и публичния сектор и за съответни-
те асоциации;
в. училищни и университетски курсове, кои-
то в рамките на съответните предмети третират
ценностите, свързани с ландшафта, и въпросите
по неговата защита, управление и планиране.
В. Идентифициране и оценка
1. С активното участие на заинтересованите
страни, както постановява член 5в, и с оглед
усъвършенстването на познанията за своя лан-
дшафт всяка страна се задължава:
а.
i)
да идентифицира ландшафтите на
своя територия;
ii) да анализира техните характеристики,
както и силите и въздействията, кои-
то ги трансформират;
iii) да регистрира промените;
б. да направи преценка на така идентифици-
раните ландшафти, вземайки под внимание
специфичните ценности, които заинтересова-
ните страни и населението им придават.
2. Процедурите по идентификация и оценка
трябва да бъдат ръководени от обмен на опит и
методологии, организиран между страните на
европейско ниво, както следва от член 8.
Г. Конкретни качества на ландшафта
Всяка страна се задължава да определи кон-
кретните качества на ландшафта за вече иден-
тифицираните и оценени ландшафти след об-
ществена дискусия в съответствие с член 5в.
Д. Приложение
За да приложи в действие политиките за
ландшафта, всяка страна се задължава да при-
еме инструменти, целящи опазване, управление
и/или планиране на ландшафта.
ГЛАВА ТРЕТА
ЕВРОПЕЙСКО СЪТРУДНИЧЕСТВО
Член 7—Международни политики и програми
Страните се задължават да си сътрудничат в
съблюдаването на ландшафтните измерения в
международни политики и програми, както и да
препоръчват, където е уместно, включването в
тях на съображения, свързани с ландшафта.
Член 8—Взаимопомощ и обмен на информация
Страните се задължават да си сътрудничат
за подобряване ефективността на мерките, пред-
приети съгласно други членове на тази конвен-
ция, и по-специално:
а. да си предоставят взаимно техническо и
научно съдействие по въпросите на ландшафта
чрез натрупване и обмен на опит и резултати от
изследователски проекти;
б. да съдействат за обмена на специалисти
по ландшафт и по-специално за целите на обу-
чението и информацията;
в. да си обменят информация по всички въп-
роси, третирани в разпоредбите на конвенцията.